text: Forsvarer: Udlever ham ikke!
  02 juli 2015 kl. 12.48
  Kamilla Hantuschs ekskæreste er nu dømt 12 års fængsel for at have slået hende ihjel. Derefter skal han udvises af Danmark. Det havde hans forsvarer ellers bedt om ikke skete.
  Kamilla Hantuschs drabsmand kom til Danmark som 9-årig.
  I dag blev den nu 25-årige afghaner idømt 12 års fængsel, hvorefter han skal udvises fra Danmark. Under retssagen havde hans forsvar ellers bedt om, at den 25-årige drabsmand ikke skal udvises.
  Ekskæresten havde tilstået vold med døden til følge, men ikke overlagt drab.
  Kamilla Hantusch forsvandt fra Padborg den 19. juli sidste år. Hendes lig blev fundet efter 10 dage ved en rasteplads nær Kliplev.
  Hun havde et barn med den 25-årige, men havde slået op med ham og var begyndt at se en anden mand.
  Ekskæresten har anket dommen.
  